הרב הראשי של בריטניה

הרב הראשי של בריטניה (באנגלית: Chief Rabbi of the United Hebrew Congregations of the Commonwealth, מילולית: הרב הראשי של הקהילות העבריות המאוחדות של חבר העמים הבריטי) הוא רבה הראשי של הממלכה המאוחדת וחבר העמים הבריטי או, במילים אחרות, רבהּ הראשי של האימפריה הבריטית.

טרם גירוש יהודי אנגליה בשנת 1290, התפקיד הדומה ביותר לרב ראשי היה תפקיד "פרסביטר יהודי אנגליה" - הממונה מטעם הממשל על היהודים. במתכונתו הנוכחית חודש תפקיד הרב הראשי בשנת 1704.

משרת הרב הראשי של הממלכה המאוחדת נחשבת לאחת הנחשבות בעולם הרבני הייצוגי. הרב המכהן נהנה מיחס ייחודי של שלטונות הממלכה המאוחדת, כולל השתתפות בכל הטקסים הממלכתיים. כן ניתנים לו תארים מלכותיים לפי הישגיו בתפקיד, והרב עמנואל יעקובוביץ' והרב יונתן זקס זכו בתואר "ברון".

בעת החדשה
הרב הראשי הראשון בעת החדשה היה הרב שלמה הירשל. לאחר פטירתו ב-1842 החלה מערכת בחירות לתפקיד. מתוך שלושה עשר מועמדים עמדו רק ארבעה בקריטריונים הדרושים: 1. הרב ד"ר נתן מרקוס אדלר מהנובר; הרב ד"ר צבי בנימין אויערבך מדרמשטאדט; הרב שמשון רפאל הירש מאמדן; והרב צבי הירשפלד מוואלשטיין. הבחירות נערכו לאחר מספר דחיות בחורף ה'תר"ה, דצמבר 1844, והרב אדלר נבחר לתפקיד.

בשנת 1965, עם פרישתו של הרב ישראל ברודי מתפקידו, הוצע התפקיד ליעקב הרצוג. לאחר התלבטויות רבות הוא ניאות לקבל עליו את התפקיד, אולם מסיבות בריאותיות תוכניתו לא יצאה לפועל.

הרב הראשי הנוכחי הוא הרב אפרים מירוויס (מאז ספטמבר 2013).

הרבנים הראשיים לדורותיהם
הרב  תחילת כהונה  סיום כהונההערותתמונהאהרון הרט 1704  1756  רב ראשי ורב בית הכנסת הגדול, נפטר בעת מילוי תפקידו  100pxצבי הירש לוין 1756  1764  רב בית הכנסת הגדול 100pxדוד שיף 1765  1766  רב בית הכנסת הגדול  100pxישראל משולם זלמן אשכנזי 1765  1780  רב בית הכנסת הגדול, רב ק"ק כנסת ישראל (שנוי במחלוקת) דוד שיף 1780  1791  נפטר בעת מילוי תפקידו  100px לא היה רב ראשי (1791–1801)שלמה הירשל 1802  1842    100pxנתן מרקוס אדלר 1845  1890  נפטר בעת מילוי תפקידו  100pxצבי הרמן אדלר 1879  1911  מונה לתפקיד כאשר בריאותו של אביו, הרב נתן מרקוס אדלר החלה להתדרדר  100pxיוסף צבי הרץ 1911  1946  נפטר בעת מילוי תפקידו  100pxישראל ברודי 1946  1965  הרב הראשי הראשון שעוטר בתואר אבירות. עמנואל יעקובוביץ' 1965  1991  הרב הראשי הראשון שקיבל מושב בבית הלורדים וכן עוטר בתואר אבירות וקיבל תואר ד"ר בתאולוגיה (DD), מהארכיבישוף מקנטרברי, היהודי הראשון שקיבל תואר זה.  100pxיונתן זקס 1991  2013  עוטר בתואר אבירות והוכתר בתואר הברון זקס מאלדגייט.  100pxאפרים מירוויס 2013  עודנו מכהן  בעבר כיהן כרבה הראשי של אירלנד.  100px

ראו גם
 ק"ק כנסת ישראל
 בית הדין הרבני בלונדון
 ועד שליחי הקהילות
 הרבנים הצבאיים בצבא הבריטי
 פרסביטר יהודי אנגליה

קישורים חיצוניים



הערות שוליים

*
קטגוריה:יהדות בריטניה